नई दिल्ली| प्रधानमंत्री नरेंद्र मोदी की डिग्री पर जारी विवाद थम नहीं रहा है। कथित तौर पर उन्होंने दिल्ली विश्वविद्याय के स्कूल ऑफ ओपन लर्निग (एसओएल) से पढ़ाई की है, लेकिन एसओएल का कहना है कि उसके पास उस साल का कोई रिकार्ड ही नहीं है। क्योंकि केवल एक साल का ही रिकार्ड रखा जाता है। सूचना का अधिकार (आरटीआई) के तहत 1978 में बीए की डिग्री लेने वाले विद्यार्थियों की सूची मांगने पर एसओएल ने कहा कि आवेदक द्वारा वांछित आंकड़ा शाखा में उपलब्ध नहीं है।